Document ID: 32006D0234

RÅDETS AFGØRELSE
af 27. februar 2006
om indgåelse af en aftale mellem Fællesskabet og Det Schweiziske Forbund på det audiovisuelle område om vilkår og betingelser for Det Schweiziske Forbunds deltagelse i fællesskabsprogrammerne Media Plus og Media-uddannelse og af en slutakt
(2006/234/EF)
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 150, stk. 4, og 157, stk. 3, sammenholdt med artikel 300, stk. 2, første punktum, og artikel 300, stk. 3, første afsnit,
under henvisning til forslag fra Kommissionen,
under henvisning til udtalelse fra Europa-Parlamentet (1), og
ud fra følgende betragtninger:
(1)
Kommissionen har på Det Europæiske Fællesskabs vegne ført forhandlinger om en aftale, der skal give Det Schweiziske Forbund mulighed for at deltage i programmerne Media Plus og Media-uddannelse, og om en slutakt.
(2)
Aftalen og slutakten blev undertegnet på Fællesskabets vegne den 26. oktober 2004, dog med forbehold af aftalens indgåelse på et senere tidspunkt.
(3)
Denne aftale og slutakten bør godkendes af Fællesskabet -
TRUFFET FØLGENDE AFGØRELSE:
Artikel 1
Aftalen mellem Fællesskabet og Det Schweiziske Forbund på det audiovisuelle område om vilkår og betingelser for Det Schweiziske Forbunds deltagelse i fællesskabsprogrammerne Media Plus og Media-uddannelse, og slutakten godkendes hermed på vegne af Fællesskabet.
Teksten til såvel aftalen som slutakten er knyttet til denne afgørelse.
Artikel 2
Kommissionen repræsenterer Fællesskabet i det blandede udvalg, der nedsættes i henhold til artikel 8 i aftalen.
Artikel 3
Formanden for Rådet fremsender på Fællesskabets vegne den meddelelse, der er omhandlet i artikel 13 i aftalen. (2)
Artikel 4
Denne afgørelse offentliggøres i Den Europæiske Unions Tidende.
Udfærdiget i Bruxelles, den 27. februar 2006

Labels: 12
18
9
15